ປື້ມກ່ຽວກັບໂຄວິດ

Manuela Molina Cruz

ສະບາຍດີ! ຂ້ອຍແມ່ນໄວຣັດ, ເປັນພີ່ນ້ອງກັບໄຂ້ຫວັດໃຫຍ່ ແລະ ໄຂ້ຫວັດທຳມະດາ. ຊື່ຂອງຂ້ອຍແມ່ນ ໂຄໂຣນາໄວຣັດ.

ຂ້ອຍມັກການທ່ອງທ່ຽວ... ແລະ ກະໂດດຈາກມືຂ້າງໜຶ່ງ ໄປຫາອີກຂ້າງໜຶ່ງ ເພື່ອທັກທາຍສະບາຍດີ. ໂດຍການແຕະມື!

ເຈົ້າໄດ້ຍິນຂ່າວກ່ຽວກັບຂ້ອຍບໍ? ໄດ້ຍິນ? ບໍ່ໄດ້ຍິນ? ເຈົ້າຮູ້ສຶກແບບໃດ ເມື່ອໄດ້ຍິນຊື່ຂ້ອຍ? 1) ສະບາຍໆ? 2) ສັບສົນ? 3) ກັງວົນ? 4) ແປກ/ຢາກຮູ້? 5) ຢ້ານ? 6) ເສົ້າ?

ເຈົ້າຮູ້ສຶກແນວໃດກ່ຽວກັບຂ້ອຍ, ໄວຣັດໂຄໂຣນາ? ຂ້ອຍສາມາດເຂົ້າໃຈ. ຂ້ອຍຈະຮູ້ສຶກແບບດຽວກັນ. (ຖ້າເຈົ້າມີເຈ້ຍໃບໜຶ່ງ, ຈົ່ງແຕ້ມຮູບໃບໜ້າທີ່ສະແດງໃຫ້ເຫັນວ່າ ເຈົ້າຮູ້ສຶກແນວໃດກັບຂ້ອຍ.)

ບາງຄັ້ງ ພວກຜູ້ໃຫຍ່ຮູ້ສຶກກັງວົນ ເມື່ອພວກເຂົາອ່ານຂ່າວ ຫລື ເຫັນຂ້ອຍທາງໂທລະພາບ.

ແຕ່ວ່າ ຂ້ອຍຈະອະທິບາຍກ່ຽວກັບໂຕເອງ ເພື່ອໃຫ້ເຈົ້າເຂົ້າໃຈ.

ເມື່ອຂ້ອຍມາຢ້ຽມຢາມ, ຂ້ອຍຈະນຳເອົາ: ອາການຫາຍໃຈຍາກ, ອາການໄຂ້ ແລະ ອາການໄອ ມາຝາກ.

ແຕ່ວ່າ ຂ້ອຍບໍ່ຢູ່ນຳຄົນດົນຫລາຍ, ແລະ ເກືອບທຸກຄົນ ມີອາການດີຂຶ້ນ, ຄືກັນກັບຕອນທີ່ເຈົ້າມີຮອຍຂູດຂີດຢູ່ຫົວເຂົ່າ ແລະ ມັນກໍຈະຫາຍດີເອງ. ລາກ່ອນ ບ໊າຍ ບ໊າຍ!

ເຈົ້າຢ່າກັງວົນເດີ້! (ເວົ້າຊື່ຂອງບັນດາຜູ້ໃຫຍ່ທີ່ເບິ່ງແຍງເຈົ້າ.) ພວກເຂົາຈະເຮັດໃຫ້ເຈົ້າປອດໄພ.

ແລະ ເຈົ້າສາມາດຊ່ວຍໄດ້: 1) ໂດຍການລ້າງມືໃສ່ສະບູ ພ້ອມກັບຮ້ອງເພັງໄປນຳ. ເຈົ້າສາມາດຮ້ອງເພັງທີ່ເຈົ້າມັກ, ເພັງສຸກສັນວັນເກີດ, ຫລື ເພັງໂຕອັກສອນສະຫລະ ພະຍັນຊະນະ ກໍ່ໄດ້. 2) ໂດຍການໃຊ້ນ້ຳຢາລ້າງມືແບບເຈວ ແລະ ປ່ອຍໃຫ້ມັນແຫ້ງຢູ່ມືເອງ. ໂດຍບໍ່ຕ້ອງລ້າງອອກ ນັບຈົນຮອດ 10: 1, 2, 3, 4, 5, 6, 7, 8, 9, 10 ເມື່ອມືຂອງເຈົ້າແຫ້ງດີແລ້ວ ເຈົ້າກໍສາມາດກັບໄປຫລິ້ນໄດ້.

ຖ້າເຈົ້າປະຕິບັດໄດ້ທັງໝົດນັ້ນ, ຂ້ອຍຈະບໍ່ມາຢ້ຽມຢາມ ໃນຂະນະທີ່ບັນດາທ່ານໝໍກຳລັງເຮັດວຽກຢ່າງໜັກ ໃນການຄົ້ນຄ້ວາຫາຢາວັກຊິນເພື່ອສ້າງພູມຄຸ້ມກັນ ເຊິ່ງຈະອະນຸຍາດໃຫ້ຂ້ອຍໄດ້ທັກທາຍສະບາຍດີເທົ່ານັ້ນ ໂດຍທີ່ບໍ່ເຮັດໃຫ້ເຈົ້າເຈັບປ່ວຍໄດ້.

ຈົບແລ້ວ ດາວໂຫລດ ສະບັບ PDF ໄດ້ທີ່: www.mindheart.co/descargables ນັກຂຽນ: ມານູອ໌ລາ ໂມລີນາ ຄຣູສ໌ (Manuela Molina Cruz) ອິນສຕາແກຣມ: @mindheart.kids ອີເມວ: manuela_825@hotmail.com

ຜົນງານນີ້ແມ່ນຖືກສ້າງຂື້ນໂດຍຜ່ານການສະໜັບສະໜູນຈາກ All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ໂດຍການຮ່ວມມືກັບ Global Book Alliance. ເຊິ່ງໄດ້ກະກຽມຈັດທຳໂດຍ The Asia Foundation ແລະ ບໍ່ຈຳເປັນຕ້ອງສະທ້ອນເຖິງມູມມອງຂອງ ACR GCD Founding Partners ຫຼື Global Book Alliance. ການດັດແປງ ຫຼື ການແປຜົນງານດັ່ງກ່າວນີ້ ບໍ່ຄວນຖືເປັນການແປ ACR GCD ຢ່າງເປັນທາງການ, ແລະ ACR GCD ຈະບໍ່ຮັບຜິດຊອບຕໍ່ກັບເນື້ອໃນ ຫຼື ຂໍ້ຜິດພາດໃດໆໃນການແປນີ້.

Brought to you by

Let's Read is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story COVIBOOK Author/Illustrator: Manuela Molina Cruz. Published by MindHeart, https://www.mindheart.co/descargables © MindHeart. Released under CC BY-NC-SA 4.0.

This work is a modified version of the original story. © The Asia Foundation, 2020. Some rights reserved. Released under CC BY-NC-SA 4.0.

For full terms of use and attribution, http://creativecommons.org/licenses/by-nc-sa/4.0/

Contributing translators: Syviengkeo Bounlutay